দেখতে এসডি কার্ড, আদতে গোটা এক কম্পিউটার। এমন কম্পিউটার নিয়ে আসছে বিশ্বখ্যাত চিপ নির্মাতা প্রতিষ্ঠান ইন্টেল। যুক্তরাষ্ট্রের লাস ভেগাসের কনজ্যুমার ইলেক্ট্রনিকস শোতে (সিইএস) এ কম্পিউটার প্রদর্শন করে ইন্টেল। প্রতিষ্ঠানটির প্রধান নির্বাহী কর্মকর্তা ব্রায়ান ক্রেরসানিস সিইএসে ‘এডিসন’ নামের নতুন এ কম্পিউটারকে পেন্টিয়াম প্রসেসর-সুবিধার পূর্ণাঙ্গ কম্পিউটার হিসেবে উল্লেখ করেন। কম্পিউটারটিতে কোয়ার্ক মাইক্রোপ্রসেসর ব্যবহার করা হয়েছে। ব্রায়ান জানান, এই কম্পিউটার পরিধেয় প্রযুক্তিপণ্যের পাশাপাশি মানুষের নিত্যপ্রয়োজনীয় যন্ত্রপাতিকে ইন্টারনেট সংযোগের আওতায় আনতে পারবে। থাকছে মুক্ত অপারেটিং সিস্টেম লিনাক্স, ব্লুটুথ, ওয়াই-ফাই ইত্যাদি। নানা কাজের মধ্যে এডিসন শিশুদের পোশাকেও যুক্ত করা যাবে, এতে শিশুর গতিবিধি পর্যবেক্ষণ করা সম্ভব হবে। ইন্টারনেট অবলম্বনে